НАТО създава допълнителна инфраструктура в Източна Европа - Телевизия Европа
НАТО създава допълнителна инфраструктура в...
НАТО създава допълнителна инфраструктура в Източна Европа
НАТО взе решение за създаване на логистична инфраструктура за оперативно разгръщане на допълнителни сили на алианса. Това заяви генералният секретар на организацията Андерс Фог Расмусен в рамките на работната среща на министрите на отбраната на 28-те страни – членки на алианса.
Както обясни източник от НАТО пред Асошиейтед прес, става въпрос за създаване на такава инфраструктура преди всичко в източноевропейските страни членки.
„Няма да навлизам в подробности, но става въпрос за създаване на условия за бързо разгръщане на необходимите сили и подкрепления. За тази цел е необходимо да се създаде инфраструктура, запаси от материални средства и въоръжения, подготовка на планове за разпределението им по бази“, каза генералният секретар.
Расмусен подчерта, че всички тези действия не влизат в противоречие с Основополагащия акт НАТО – Русия от 1997 година. Този документ включва клауза за отказа на Русия и НАТО от използването на военна сила един срещу друг.